
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1572 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονισμός Οργάνωσης και Λειτουργίας του Κέ¬ 
ντρου Διαχείρισης Κυκλοφορίας του Υ.ΠΕ.ΧΩ.Δ.Ε. 

για το Ν. Αττικής. 1 

Καθιέρωση με αμοιβή υπερωριακής απογευματινής 
εργασίας στο προσωπικό της Παιδόπολης «ΑΓΙΑ 
ΒΑΡΒΑΡΑ». 2 


ΑΠΟΦΑΣΕΙ Σ 

Αριθμ. ΤΚΦΣΤ 2004/οικ. 0737/ΦΚ/032 (1) 


Κανονισμός Οργάνωσης και Λειτουργίας του Κέντρου 
Διαχείρισης Κυκλοφορίας του Υ.ΠΕ.ΧΩ.Δ.Ε. για το 
Ν. Αττικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του π.δ. 209/2001 (Φ.Ε.Κ. 165Α724.7.2001). 

2. Τις διατάξεις: 

α) του άρθρου 20 του ν. 2503/1997 (Φ.Ε.Κ. 107Α7 
30.5.1997). 

β) του π.δ. 69/1988 (Φ.Ε.Κ. 28Α716.2.1988) «Οργανισμός 
της Γενικής Γραμματείας Δημοσίων Έργων». 

3. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

4. Τις διατάξεις του άρθρου 17 του ν. 3387/2005 (Φ.Ε.Κ. 
224 Α712.9.2005). 

5. Τις διατάξεις του Αρθρου 42 παρ.5 του ν. 3316/2005 
(Φ.Ε.Κ. 42 Α722.2.2005) «Ανάθεση και εκτέλεση δημοσίων 
συμβάσεων εκπονημένων μελετών και παροχής συνα¬ 
φών υπηρεσιών και άλλες διατάξεις». 

6. Την υπ’ αριθμ. ΤΚΦΣΤ2004/οικ.0766/ΦΚ351/26.7.2005 
απόφαση Υπουργού ΠΕ.ΧΩ.Δ.Ε. (Φ.Ε.Κ. 1252 Β76.9.2005). 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τον Κανονισμό Οργάνωσης και Λειτουρ¬ 
γίας του Κέντρου Διαχείρισης Κυκλοφορίας του Υ.ΠΕ. 
ΧΩ.Δ.Ε., ο οποίος έχει ως εξής: 


26 Οκτωβρίου 2006 
Άρθρο 1 
Εισαγωγή 

Ο παρών Κανονισμός αφορά την οργάνωση και Λει¬ 
τουργία του Κέντρου Διαχείρισης Κυκλοφορίας του 
Υ.ΠΕ.ΧΩ.Δ.Ε. για το Ν. Αττικής, καθώς και στην Λειτουρ¬ 
γία του Ολοκληρωμένου Συστήματος Διαχείρισης της 
κυκλοφορίας του Υ.ΠΕ.ΧΩ.ΔΈ, σύμφωνα με τις διατάξεις 
του π.δ. 209/2001 (Φ.Ε.Κ. 165Α/24.7.2001). 

Αρθρο 2 

Αρχές λειτουργίας του Κέντρου Διαχείρισης 

Κυκλοφορίας και του Ολοκληρωμένου Συστήματος 
Διαχείρισης της κυκλοφορίας του Υ.ΠΕ.ΧΩ.Δ.Ε. - 
Διαδικασίες 

Το Ολοκληρωμένο Σύστημα Διαχείρισης Κυκλοφορίας 
του Υ.ΠΕ.ΧΩ.Δ.Ε. για το Ν. Αττικής, συγκροτείται από : 

• Το Κέντρο Διαχείρισης Κυκλοφορίας 

• Το Κέντρο Φωτεινής Σηματοδότησης (Κεντρικό Σύ¬ 
στημα) 

• Τις υπηρεσίες υποστήριξης 

Σύμφωνα με τους ορισμούς του άρθρου 1 της υπ’ 
αριθμ. ΤΚΦΣΤ2004/ΟΙΚ.0766/ΦΚ351/26.7.2005 υπουργικής 
απόφασης: 

1. Ολοκληρωμένο σύστημα διαχείρισης κυκλοφορίας 
Νομού Αττικής: Το σύστημα που εγκαταστάθηκε από 
το Υ.ΠΕ.ΧΩ.Δ.Ε. για τη διαχείριση της κυκλοφορίας στο 
Νομό Αττικής. Στο σύστημα αυτό εντάσσεται ο εξοπλι¬ 
σμός πεδίου και ο εξοπλισμός του Κέντρου Διαχείρισης 
Κυκλοφορίας. 

2. Κέντρο Διαχείρισης Κυκλοφορίας του Υ.ΠΕ.ΧΩ.Δ.Ε.: 
Ο χώρος του Υ.ΠΕ.ΧΩ.Δ.Ε. με το εξοπλισμό του, όπου 
λειτουργεί το ολοκληρωμένο σύστημα διαχείρισης κυ¬ 
κλοφορίας Νομού Αττικής και όπου συλλέγονται και 
επεξεργάζονται όλα τα κυκλοφοριακά στοιχεία από 
τον εξοπλισμό πεδίου του συστήματος. 

Τα ΚΔΚ μετά από διαπίστωση κυκλοφοριακών προ¬ 
βλημάτων στην περιοχή ευθύνης του στο Νομό Ατ¬ 
τικής, πέρα από τις άμεσες ενέργειες που περιγρά- 
φονται στη συνέχεια, κάνει εισηγήσεις ή προτάσεις 
και μελέτες όπου απαιτείται. Οι εισηγήσεις αυτές ή 
προτάσεις ή και μελέτες θα αφορούν σε προσωρινά 
ή μόνιμα μέτρα διαχείρισης της κυκλοφορίας καθώς 
και επέκτασης του Συστήματος Διαχείρισης Κυκλο¬ 
φορίας, όπως: 

1. Κυκλοφοριακές ρυθμίσεις (μονοδρομήσεις, παρακάμ¬ 
ψεις κυκλοφορίας κλπ.) και διαχείριση κυκλοφορίας με 
χρήση μέσων σήμανσης (οριζόντια και κατακόρυφη σή¬ 
μανση, Πινακίδες Μεταβλητών Μηνυμάτων (ΠΜΜ) κ.λπ.). 

2. Ρυθμίσεις φωτεινής σηματοδότησης (τροποποίηση 
υφισταμένων προγραμμάτων, εκπόνηση νέων κ.λπ.). 

3. Εισηγήσεις και Προτάσεις για τροποποίηση κυκλοφο- 
ριακών διαμορφώσεων στις βασικές οδικές αρτηρίες του 
Ν. Αττικής βελτιώνοντας τις κυκλοφοριακές συνθήκες. 

4. Εισηγήσεις και προτάσεις για επέκταση του συστή¬ 
ματος εντός και εκτός Νομού Αττικής. 

5. Εισηγήσεις για εκπόνηση Μελετών που αφορούν σε 
διαχειριστικά μέτρα κυκλοφορίας σε σχέση με το σύστη¬ 
μα. Η Υπηρεσία που είναι αρμόδια για τη λειτουργία του 
ΚΔΚ δύναται να αποτελέσει τη Διευθύνουσα Υπηρεσία 
των Μελετών αυτών. Προϊσταμένη Αρχή είναι δυνατόν 
να αποτελέσει η εκάστοτε αρμόδια για την εκπόνηση 
ανάλογων μελετών Υπηρεσία της Γ.Γ.Δ.Ε. του Υ.ΠΕ.ΧΩ.Δ.Ε. 
Με απόφαση Υπουργού καθορίζεται η Προϊσταμένη Αρχή 
και η Διευθύνουσα Υπηρεσία των Μελετών αυτών. 

Οι εισηγήσεις, προτάσεις και μελέτες για τα ανωτέρω 
θα προωθούνται για έγκριση, όπου απαιτείται, και από 
τις εκάστοτε αρμόδιες Υπηρεσίες του Υ.ΠΕ.ΧΩ.Δ.Ε. για 
τα θέματα αυτά. 

Η διαχείριση της κυκλοφορίας γίνεται από την Υπηρε¬ 
σία που λειτουργεί το Κέντρο Διαχείρισης Κυκλοφορίας 
του Υ.ΠΕ.ΧΩ.Δ.Ε. για το Ν. Αττικής με βάση προκαθορι¬ 
σμένες διαδικασίες και σε συνεχή βάση, όπως: 

1. Εποπτεία των κυκλοφοριακών συνθηκών ή καταστά¬ 
σεων στις βασικές οδικές αρτηρίες του Ν. Αττικής που 
ελέγχονται από το ολοκληρωμένο σύστημα διαχείρισης 
κυκλοφορίας. 

2. Αποστολή αυτοματοποιημένων μηνυμάτων στις 
πινακίδες μεταβλητών μηνυμάτων για χρόνους μετακι¬ 
νήσεων και κυκλοφοριακές καταστάσεις σε προκαθο¬ 
ρισμένες διαδρομές αρτηρίες ή τμήματα αυτών. 

3. Ανίχνευση και επιβεβαίωση εκτάκτων γεγονότων 
που προκαλούν επιπτώσεις στη ροή της κυκλοφορίας. 

4. Ενημέρωση τηλεφωνικά των εμπλεκομένων φορέων 
για την ανταπόκριση στο έκτακτο γεγονός και ειδικό¬ 
τερα του Θαλάμου Επιχειρήσεων Παρακολούθησης και 
Ελέγχου της Κυκλοφορίας (Θ.Ε.Π.Ε.Κ.) της Διεύθυνσης 
Τροχαίας Αττικής για τη διαχείριση του γεγονότος με 
τροχονομική παρέμβαση. 

5. Πληροφόρηση των οδηγών μέσω των Πινακίδων 
Μεταβλητών Μηνυμάτων για το έκτακτο γεγονός και 
τις επιπτώσεις του στην κυκλοφορία. 

6. Αλλαγή των σηματοδοτικών προγραμμάτων και 
επιλογή του κατάλληλου από τα ήδη εγκεκριμένα για 
διευκόλυνση της κυκλοφορίας, όπου και όταν αυτό 
απαιτείται. 

7. Ενέργειες στη λήξη του γεγονότος. 

Ακόμα στο Κέντρο Διαχείρισης Κυκλοφορίας του Υ.ΠΕ. 
ΧΩ.Δ.Ε. για το Νομό Αττικής γίνονται και οι ακόλουθες 
ενέργειες: 

• Αποστολή μηνυμάτων προς τους χρήστες του οδικού 
δικτύου μέσω των πινακίδων μεταβλητών μηνυμάτων. 

• Εφαρμογή σχεδίων διαχείρισης κυκλοφορίας 

• Επεξεργασία των κυκλοφοριακών στοιχείων που 
συλλέγονται από το ολοκληρωμένο σύστημα διαχείρι¬ 
σης κυκλοφορίας. 

• Παροχή των παραπάνω κυκλοφοριακών στοιχεί¬ 
ων σε ενδιαφερομένους φορείς ή ιδιώτες σύμφωνα 


με τις διατάξεις της υπ’ αριθμ. ΤΚΦΣΤ2004/οικ.0766/ 
ΦΚ351/26.7.2005 απόφασης του Υπουργού ΠΕ.ΧΩ.Δ.Ε. 
(Φ.Ε.Κ. 1252Β76.9.2005) όπως αυτή εκάστοτε ισχύει. Η 
παροχή των στοιχείων αυτών προς ενδιαφερομένους 
φορείς ή ιδιώτες είναι δυνατή για στήριξη εφαρμογών 
τηλεματικής, ερευνητικά Πανεπιστημιακά προγράμματα, 
κυκλοφοριακές μελέτες κ.λπ.. 

• Συνεργασία για θέματα κυκλοφορίας με όλους τους 
εμπλεκόμενους φορείς και με όλα τα αντίστοιχα Επι¬ 
χειρησιακά Κέντρα, εφ’ όσον αυτό απαιτηθεί. 

• Συνεργασία και ανταλλαγή Πληροφοριών με Κέντρα 
Διαχείρισης Κυκλοφορίας πόλεων άλλων κρατών. 

• Έλεγχος και αναθεώρηση της παραμετροποίησης 
των κυκλοφοριακών στοιχείων στα αντίστοιχα λογι¬ 
σμικά του ολοκληρωμένου συστήματος διαχείρισης κυ¬ 
κλοφορίας Ν. Αττικής ανά τακτά χρονικά διαστήματα 
σύμφωνα με τις νεώτερες ισχύουσες κυκλοφοριακές 
συνθήκες. 

• Εισήγηση για επέκταση του ολοκληρωμένου συστή¬ 
ματος κυκλοφορίας και του εξοπλισμού του σε περισ¬ 
σότερες αρτηρίες. 

• Διοικητική υποστήριξη όλων των προαναφερομένων 
ενεργειών. 

• Ενημέρωση σε πραγματικό χρόνο των ιδιωτών για 
τις επικρατούσες κυκλοφοριακές συνθήκες στις βασικές 
οδικές αρτηρίες του Ν. Αττικής μέσω ιστοσελίδας στο 
διαδίκτυο (ΙηίΘιηθΐ). 

Άρθρο 3 

Περιοχή Ευθύνης 

Το Κέντρο Διαχείρισης Κυκλοφορίας του ΥΠΕΧΩΔΕ, 
επιλαμβάνεται και μελετά προβλήματα κυκλοφορίας, 
στο Νομό Αττικής και ειδικώτερα στο οδικό δίκτυο που 
εποπτεύεται από το ολοκληρωμένο σύστημα διαχείρι¬ 
σης κυκλοφορίας Νομού Αττικής. 

Άρθρο 4 

Χώρος Στέγασης 

Το Κέντρο Διαχείρισης Κυκλοφορίας του ΥΠΕΧΩΔΕ 
για το Ν. Αττικής στεγάζεται στο κτίριο του Ο.Τ.Ε. στη 
Γ' Σεπτεμβρίου 102-108 - Αθήνα, όπου είναι εγκατεστη¬ 
μένος ο λοιπός εξοπλισμός του ολοκληρωμένου συστή¬ 
ματος κυκλοφορίας Ν. Αττικής εκτός από τις συσκευές 
πεδίου. 

Αρθρο 5 

Προϊστάμενος του Κέντρου Διαχείρισης 
Κυκλοφορίας Υ.ΠΕ.ΧΩ.Δ.Ε. 

Στο Κέντρο Διαχείρισης Κυκλοφορίας του Υ.ΠΕ. 
ΧΩ.Δ.Ε. προίσταται ο προϊστάμενος του Αυτοτελούς 
Τμήματος Κυκλοφορίας, Φωτεινής Σηματοδότησης και 
Τηλεματικής 2004 ή της εκάστοτε αρμόδιας Υπηρεσίας 
της Γ.Γ.Δ.Ε. για τη λειτουργία του ΚΔΚ. 

Αρθρο 6 

Προσωπικό Λειτουργίας - Θέσεις εργασίας στον 
Επιχειρησιακό Φορέα Διαχείρισης Κυκλοφορίας 
του Υ.ΠΕ.ΧΩΔ.Ε. 

Το προσωπικό που συμμετέχει στη λειτουργία του 
Κέντρου Διαχείρισης Κυκλοφορίας είναι όλο το προ¬ 
σωπικό που εκάστοτε υπηρετεί στο ΑΤΚΦΣΤ 2004 ή 
της εκάστοτε αρμόδιας Υπηρεσίας της Γ.Γ.Δ.Ε. για τη 
λειτουργία του ΚΔΚ. Το ΚΔΚ θα συνεπικουρείται από 

προσωπικό του εκάστοτε αναδόχου του έργου συντή¬ 
ρησης του συστήματος διαχείρισης κυκλοφορίας καθώς 
και από τους επιβλέποντες από πλευράς Υ.ΠΕ.ΧΩ.Δ.Ε. 
του έργου αυτού. Το Κέντρο Διαχείρισης Κυκλοφορίας 
λειτουργεί όλο το χρόνο, 24 ώρες την ημέρα με τρεις 
βάρδιες προσωπικού, κάθε μια από τις οποίες θα δι- 
αρκεί 8 ώρες. 

Για την 24ωρη λειτουργία του Κέντρου οι βάρδιες του 
προσωπικού είναι: Πρωϊνή 06:00 - 14:00, Απογευματινή 
14:00 - 22:00, Νυχτερινή 22:00 - 06:00 Τα παραπάνω 
ισχύουν για τους χειριστές. 

Οι συγκοινωνιολόγοι βάρδιας καλύπτουν υποχρεωτικά 
την πρωϊνή και απογευματινή βάρδια κατά τις εργάσι¬ 
μες ημέρες. 

Όταν απαιτηθεί, λόγω σημαντικών γεγονότων, εκτά¬ 
κτων καταστάσεων κ.λπ. είναι δυνατόν με απόφαση του 
Προϊστάμενου του ΚΔΚ όλες οι κατηγορίες προσωπικού 
να καλύψουν όλες τις βάρδιες καθώς και βάρδιες αρ¬ 


γιών, Σαββάτου, Κυριακής και νυχτερινές, καθώς και να 
απασχοληθούν πέραν του κανονικού ωραρίου. 

Στις περιπτώσεις απασχόλησης πέραν του κανονικού 
ωραρίου, νύχτες, αργίες και Κυριακές για την αποζη¬ 
μίωση του προσωπικού ισχύουν οι κείμενες σχετικά 
διατάξεις. 

Οι τεχνικοί συντήρησης του αναδόχου παρευρίσκονται 
στο ΚΔΚ τουλάχιστον στην πρωινή και απογευματινή 
βάρδια, όλες τις ημέρες της εβδομάδας, συμπεριλαμβα¬ 
νομένων Σαββάτου, Κυριακής και αργιών. Είναι δυνατόν 
να καλύπτουν και την βραδινή βάρδια, εφ’ όσον αυτό 
προβλέπεται από την εκάστοτε ισχύουσα σύμβαση για 
το έργο συντήρησης του ολοκληρωμένου συστήματος 
κυκλοφορίας Ν. Αττικής. 

Από τα παραπάνω προκύπτει ότι οι συνολικές ελά¬ 
χιστες ανάγκες σε προσωπικό για τη λειτουργία του 
ΚΔΚ είναι οι εξής: 


ΘΕΣΗ 

ΕΙΔΙΚΟΤΗΤΑ 

ΠΡΟΣΩΠΙΚΟ ΥΠΟΣΤΗΡΙΞΗΣ 

ΚΔΚ 

θέσεις εργασίας 

Βάρδια 

Πρωινή 

Απογ. 

Βραδ. 

Συγκοινωνιολόγος 

ΠΕ ήΤΕ 

3 

3 

2 

- 

Επιβλέπων λειτουργίας 

Ηλεκτρολόγος ή Ηλεκτρονικός Μη¬ 
χανικός ΠΕ ή ΤΕ 

0 

1 

1 

- 

Διαχειριστής Συστήματος 
(Προγραμματιστής) 

Αναλυτής/ Προγρ/στής ΠΕ ή 
Ηλεκτρονικός ΤΕ 

1 

2 

1 

- 

Χειριστής 

ΤΕ ή ΔΕ 

0 

2 

2 

1 

Διοικητικός 

ΠΕ ή ΔΕ 

2 

1 

1 

- 

Οδηγός 


- 

1 

1 

- 

Κλητήρας 


1 

- 

- 

- 

Σχεδιαστής εργοδηγός 


1 

- 

- 

- 

Υπεύθυνοι στο πεδίο 

ΔΕ Ηλεκτρολόγοι 

0 

2 

2 

- 

Εκπρόσωποι αναδόχου 
(τεχνικοί συντήρησης) 


0 

1 

1 

1 


Ο ακριβής αριθμός των τεχνικών συντήρησης του αναδόχου ανά βάρδια καθορίζεται στην εκάστοτε ισχύουσα 
σύμβαση για το έργο συντήρησης τουολοκληρωμένου συστήματος κυκλοφορίας Ν. Αττικής. 


Αρθρο 7 

Καθήκοντα προσωπικού 


Τα καθήκοντα του προσωπικού λειτουργίας του Κέντρου Διαχείρισης Κυκλοφορίας Υ.ΠΕ.ΧΩ.Δ.Ε. είναι ανά 
κατηγορία και ειδικότητα τα ακόλουθα: 


Προϊστάμενος Κέντρου Δια¬ 
χείρισης Κυκλοφορίας Υ.ΠΕ. 
ΧΩ.Δ.Ε. 

Είναι Πολιτικός Μηχανικός (ΠΕΙ) ή Τοπογράφος Μηχανικός (ΠΕ4), με ειδικότητα συγκοινωνι- 
ολόγου και με Α' βαθμό και προΐσταται του ΑΤΚΦΣΤ 2004 της Γ.Γ.Δ.Ε. ή της εκάστοτε αρμό¬ 
διας Υπηρεσίας της Γ.Γ.Δ.Ε. για τη λειτουργία του ΚΔΚ. 

Έχει γενικότερα την ευθύνη λειτουργίας του ΚΔΚ και εγκρίνει τις ενέργειες των συγκοινω- 
νιολόγων βάρδιας. 

Συγκοινωνιολόγος βάρδιας 

Είναι Πολιτικός Μηχανικός (ΠΕΙ) ή Τοπογράφος Μηχανικός (ΠΕ4) ή Μηχανικός ΤΕ, με ειδικό¬ 
τητα συγκοινωνιολόγου και με Α’ βαθμό, προέρχεται είτε από το ΑΤΚΦΣΤ 2004 ή την εκά¬ 
στοτε αρμόδια Υπηρεσία της Γ.Γ.Δ.Ε. για τη λειτουργία του ΚΔΚ, είτε από εξωτερικό συ¬ 
νεργάτη και μεριμνά για την υλοποίηση των μέτρων διαχείρισης της κυκλοφορίας που 
υπόκεινται στις αρμοδιότητες του ΚΔΚ σύμφωνα με το άρθρο 2 (π.χ. σύνταξη και εφαρμογή 
σχεδίων διαχείρισης κυκλοφορίας, ενημέρωση των Π.Μ.Μ., επιλογή κατάλληλου σηματοδοτι- 
κού προγράμματος, παραμετροποίηση κυκλοφοριακών δεδομένων συστήματος, ενημέρωση 
εμπλεκομένων φορέων για συμβάντα). 

Οι ενέργειες του συγκοινωνιολόγου βάρδιας τελούν υπό έγκριση από τον προϊστάμενο του 
ΚΔΚ. 

Επιβλέπων λειτουργίας 

Προέρχεται από τη ΔΚΕΣΟ. Δίνει τις αντίστοιχες εντολές και οδηγίες στους εκπροσώπους 
του αναδόχου του έργου συντήρησης και διαχείρισης της κυκλοφορίας στο Νομό Αττικής 
και στους επιτόπου του έργου. Παρακολουθεί την καλή λειτουργία του ΚΔΚ+ΦΣ, του εξο¬ 
πλισμού πεδίου και του τηλεπικοινωνιακού συστήματος και φροντίζει για την ταχεία αποκα¬ 
τάσταση των βλαβών. 

Διαχειριστής Συστήματος 
(Προγραμματιστής) 

Προέρχεται από το ΑΤΚΦΣΤ 2004 ή την εκάστοτε αρμόδια Υπηρεσία της Γ.Γ.Δ.Ε. για τη λει¬ 
τουργία του ΚΔΚ, ή από τον εξωτερικό συνεργάτη και είναι προγραμματιστής/ αναλυτής. 
Παίρνει κατευθυντήριες εντολές από το συγκοινωνιολόγο του ΚΔΚ σχετικά με τροποποιή¬ 
σεις των σχεδίων διαχείρισης κυκλοφορίας και των προγραμμάτων που εφαρμόζονται στο 
ΚΔΚ+ΦΣ. Έχει αρμοδιότητα διαχείρισης του λογισμικού του συστήματος και δυνατότητα 
προσαρμογής των μηνυμάτων των πινακίδων μεταβλητών μηνυμάτων. 

Συγκεντρώνει και επεξεργάζεται τα στοιχεία κυκλοφορίας που παρέχει το σύστημα. 

Χειριστής 

Προέρχεται από το ΑΤΚΦΣΤ 2004 ή την εκάστοτε αρμόδια Υπηρεσία της Γ.Γ.Δ.Ε. για τη λει¬ 
τουργία του ΚΔΚ. ή από τον εξωτερικό συνεργάτη. Λαμβάνει οδηγίες από τον επιβλέπο- 
ντα λειτουργίας και τον συγκοινωνιολόγο και αντίστοιχα τροφοδοτεί το σύστημα. Παρακο¬ 
λουθεί την καλή λειτουργία του ΚΔΚ+ΦΣ, του εξοπλισμού πεδίου και του τηλεπικοινωνιακού 
συστήματος και ενημερώνει τον επιβλέποντα λειτουργίας και τον συγκοινωνιολόγο. 

Διοικητικός 

Επιμελείται του πρωτοκόλλου, της αλληλογραφίας, της τήρησης αρχείων κλπ. 

Προέρχεται από το ΑΤΚΦΣΤ 2004 ή την εκάστοτε αρμόδια Υπηρεσία της Γ.Γ.Δ.Ε. για τη λει¬ 
τουργία του ΚΔΚ. 

Οδηγός 

Μεταφορά προσωπικού. 

Προέρχεται από το ΑΤΚΦΣΤ 2004 ή την εκάστοτε αρμόδια Υπηρεσία της Γ.Γ.Δ.Ε., για τη λει¬ 
τουργία του ΚΔΚ. 

Προσωπικό Υποστήριξης 
του ΚΔΚ των προαναφερο- 
μένων ειδικοτήτων 

Διεκπεραιώνει όλα τα τρέχοντα θέματα της Υπηρεσίας (εισηγήσεις, προτάσεις, μελέτες) 
όπως αυτές περιγράφονται στο άρθρο 2. 

Προέρχεται από το ΑΤΚΦΣΤ 2004 ή την εκάστοτε αρμόδια Υπηρεσία της Γ.Γ.Δ.Ε., για τη λει¬ 
τουργία του ΚΔΚ. 

Κλητήρας 

Διακινεί επείγουσα αλληλογραφία. 

Προέρχεται από το ΑΤΚΦΣΤ 2004 ή την εκάστοτε αρμόδια Υπηρεσία της Γ.Γ.Δ.Ε., για τη λει¬ 
τουργία του ΚΔΚ. 

Σχεδιαστής εργοδηγός 

Υποστηρίζει τον Φορέα σχεδιαστικά. 

Προέρχεται από το ΑΤΚΦΣΤ 2004 ή την εκάστοτε αρμόδια Υπηρεσία της Γ.Γ.Δ.Ε., για τη λει¬ 
τουργία του ΚΔΚ. 

Εκπρόσωποι αναδόχου συ¬ 
ντήρησης του συστήματος 
διαχείρισης κυκλοφορίας 

Πρόκειται για τους τεχνικούς συντήρησης που ενεργούν όπως προβλέπεται στη σύμβαση 
του έργου συντήρησης. 

Υπεύθυνοι στο πεδίο 

Προέρχονται από την ομάδα επίβλεψης του έργου συντήρησης του Συστήματος Διαχείρι¬ 
σης Κυκλοφορίας. Λαμβάνουν οδηγίες από τον επιβλέποντα λειτουργίας και παρακολου¬ 
θούν επιτόπου του έργου (στο πεδίο) τις εργασίες τροποποίησης και συντήρησης των συ¬ 
σκευών πεδίου. 


Άρθρο 8 

Μέτρα ασφαλείας - Προστασία δεδομένων 
προσωπικού χαρακτήρα 

Για τη λειτουργία και την χρήση των εικονοληπτών είναι 
ενήμερη η Αρχή Προστασίας δεδομένων προσωπικού χα¬ 
ρακτήρα και τηρείται η κείμενη Νομοθεσία (ν. 2472/1997). 

Η λειτουργία του συστήματος του Υ.ΠΕ.ΧΩ.Δ.Ε. αφορά 
αποκλειστικά και μόνο στη διαχείριση της κυκλοφορίας 
στο Ν. Αττικής και δεν βρίσκεται σε καμία συνάρτηση 
με συστήματα άλλων Υπουργείων και Φορέων. 

Η χρήση των καμερών επίβλεψης κυκλοφορίας του 
Συστήματος Διαχείρισης του Υ.ΠΕ.ΧΩ.Δ.Ε. επιτρέπεται 
να γίνεται μόνο από άτομα που εξουσιοδοτεί ο προ¬ 
ϊστάμενος του ΚΔΚ και εργάζονται στο Κέντρο Δια¬ 
χείρισης Κυκλοφορίας και μόνο για την επίβλεψη και 
διαχείριση της κυκλοφορίας. Ειδικότερα στις κάμερες 
είναι προγραμματισμένες «απόρρητες ζώνες» (ρπναΐα 
ζοποδ), ώστε να μην είναι εφικτή η λήψη εικόνας από 
περιοχές που δεν αφορούν την κυκλοφορία οχημάτων 
(είσοδοι κατοικιών, μπαλκόνια, εσωτερικοί χώροι κα¬ 
τοικιών κ.λπ.). 


Η αλλαγή ή ακύρωση αυτών των ζωνών γίνεται τεχνικά 
μόνο με χρήση ειδικού κωδικού (ραδεννοΓά) το οποίο θα 
γνωρίζουν μόνο ο Προϊστάμενος του Κέντρου και ο 
επιβλέπων μηχανικός του έργου συντήρησης. 

Από τις κάμερες του συστήματος δεν γίνεται λήψη και 
συνεπώς καταγραφή ήχου. Απαγορεύεται οποιαδήποτε 
εστίαση σε πρόσωπα. Απαγορεύεται ο χειρισμός και 
ειδικότερα η εστίαση των καμερών του Υ.ΠΕ.ΧΩ.Δ.Ε. 
που είναι εγκατεστημένες σε διασταυρώσεις ή οδικούς 
άξονες όταν σε αυτούς έχει διακοπεί η κυκλοφορία των 
οχημάτων κατά τη διάρκεια εκδηλώσεων, διαδηλώσεων 
κ.λπ. πάνω στις εκδηλώσεις αυτές. 

Η λαμβανόμενη εικόνα στο Κ.Δ.Κ. παρέχεται και στον 
Θάλαμο Επιχειρήσεων Παρακολούθησης και Ελέγχου 
της Κυκλοφορίας (Θ.Ε.Π.Ε.Κ.) της Διεύθυνσης Τροχαί¬ 
ας Αττικής μόνο μετά από σύμφωνη γνώμη της Αρχής 
Προστασίας Δεδομένων Προσωπικού Χαρακτήρα και 
με την προϋπόθεση τήρησης όλων των ανωτέρω πε¬ 
ριορισμών. 

Η προτεραιότητα του χειρισμού των καμερών διαχεί¬ 
ρισης κυκλοφορίας του Υ.ΠΕ.ΧΩ.Δ.Ε. ανήκει στο Κ.Δ.Κ. 

Σε περίπτωση που διαπιστωθεί από πλευράς Κ.Δ.Κ. κακή 
χρήση εικόνων στον Θ.Ε.Π.Ε.Κ. θα υπάρχει άμεση γνω¬ 
στοποίηση στην Αρχή Προστασίας Δεδομένων Προσω¬ 
πικού Χαρακτήρα με ενδεχόμενη συνέπεια τη διακοπή 
παροχής της εικόνας. 

Οι λαμβανόμενες από τις κάμερες εικόνες θα αποθη¬ 
κεύονται σε ψηφιακούς εγγραφείς (ϋνΠ) επί 3 ημέρες 
το πολύ οπότε και θα γίνεται αυτόματη επανεγγραφή 
και θα καταστρέφονται οι παλαιότερες εικόνες. Δεν θα 
διατηρείται κανένα σχετικό αρχείο εικόνων. Οι εικόνες 
δεν παρέχονται σε τρίτους, παρά μόνο στον εισαγ¬ 
γελέα μετά από γραπτή αίτησή του και στο πλαίσιο 
προανακριτικής ή ανακριτικής διαδικασίας, εφ’ όσον 
βεβαίως δεν έχουν διαγράφει μετά την πάροδο της 
προθεσμίας χρήσης. 

Για τον εξοπλισμό πεδίου είναι δυνατόν να ληφθούν 
πρόσθετα μέτρα ασφαλείας για βανδαλισμούς από τις 
αρμόδιες για την συντήρηση του συστήματος Υπηρεσίες 
του Υ.ΠΕ.ΧΩ.Δ.Ε. 

Άρθρο 9 

Επικοινωνία με τον ΘΕΠΕΚ και με Φορείς 

Το Κέντρο Διαχείρισης Κυκλοφορίας για την Αττική 
του Υ.ΠΕ.ΧΩ.Δ.Ε. βρίσκεται σε επικοινωνία με τον ΘΕΠΕΚ 
και συνεργάζεται με αυτόν εφ’ όσον αυτό απαιτηθεί 
όπως και με όλους τους Φορείς που εμπλέκονται σε 
θέματα διαχείρισης κυκλοφορίας. 

Οι προϋποθέσεις παροχής εικόνας στον Θ.Ε.Π.Ε.Κ. ανα¬ 
πτύσσονται στο άρθρο 8 της παρούσας Απόφασης. Η 
επικοινωνία του Κέντρου Διαχείρισης Κυκλοφορίας και 
του Κέντρου Φωτεινής Σηματοδότησης με τους λοιπούς 
φορείς, θα γίνεται από το δίκτυο του ΟΤΕ με απευθείας 
σύνδεση. 

Η εσωτερική επικοινωνία στο ΚΔΚ καθορίζεται από 
τον ρόλο και τα καθήκοντα του προσωπικού. 

Η τήρηση διαδικασιών τόσο σε καθημερινή λειτουργία 
όσο και σε έκτακτες καταστάσεις ακολουθεί ιεραρχη¬ 
μένη διαδικασία επικοινωνίας. 

Αρθρο 10 

Δράσεις του Κ.Δ.Κ. σε περιπτώσεις οδικών συμβάντων 

1. ΕΚΤΑΚΤΑ ΓΕΓΟΝΟΤΑ ΣΤΟ ΟΔΙΚΟ ΔΙΚΤΥΟ 

Γεγονότα τα οποία προκαλούν μεγάλη μείωση της κυ- 
κλοφοριακής ικανότητας του οδικού δικτύου (Σύγκρουση 
οχημάτων, ακινητοποιημένα οχήματα, βλάβες οχημάτων, 
βλάβες οδικής υποδομής & δικτύων Ο.Κ.Ω. κ.λπ.). 

Α. Τυχαίο Συμβάν 

Ενέργειες: 

1.Α.1 Εντοπισμός συμβάντος (κάμερες επίβλεψης κυ¬ 
κλοφορίας, Θ.Ε.Π.Ε.Κ., σύστημα ΟοποθιΊ, τηλεφωνική 
πληροφόρηση κ.λπ.) 

1.Α.2 Αξιολόγηση συμβάντος και καταχώρηση του στο 
αρχείο συμβάντων. 

1.Α.3 Ενημέρωση Θ.Ε.Π.Ε.Κ. ή και άλλων κέντρων και 
Υπηρεσιών αν απαιτείται, για το είδος και τη θέση του 
συμβάντος. 

1.Α.4 Ενημέρωση οδηγών μέσω μηνυμάτων στις 
Π.Μ.Μ. 

Ι.Α.5. Παρέμβαση αν απαιτηθεί στη φωτεινή σημα¬ 
τοδότηση κόμβου ή κόμβων που είναι ενταγμένοι στο 
σύστημα: 

(α) επιλογή κατάλληλου προεκπονημένου και εγκεκρι¬ 
μένου σηματοδοτικού προγράμματος 


(β) χρονική και όχι δομική τροποποίηση στους χρόνους 
«πρασίνου» των φάσεων φωτεινής σηματοδότησης των 
εγκεκριμένων προγραμμάτων. 

1.Α.6 Ενημέρωση του Κ.Φ.Σ., του Θ.Ε.Π.Ε.Κ., και όλων 
των εμπλεκομένων με τη σηματοδότηση Υπηρεσιών 
καθώς και της Δ.Μ.Ε.Ο. με τηλεομοιοτυπία (ίαχ) για την 
περίπτωση Ι.Α.5. 

1.Α.7'Ελεγχος των αποτελεσμάτων των ανωτέρω ενερ¬ 
γειών και μικροβελτιώσεις εφ’ όσον απαιτείται. 

1.Α.8 Διαπίστωση λήξης συμβάντος. 

1.Α.9 Επαναφορά αρχικών λειτουργιών. 

1.Α.10 Αρχειοθέτηση των ανωτέρω ενεργειών. 

1.Α.11 Υποβολή του νέου προγράμματος φωτεινής ση¬ 
ματοδότησης στην Δ.Μ.Ε.Ο. (ή της εκάστοτε αρμόδιας 
Υπηρεσίας της Γ.Γ.Δ.Ε.) για έγκριση και καταχώρηση του 
στα εγκεκριμένα προεκπονημένα προγράμματα. 

1.Α.12 Επεξεργασία / αξιολόγηση συνεπειών στην κυ¬ 
κλοφορία τόσο του συμβάντος όσο και της παρέμβασης 
στη Φ.Σ. 

Β Συχνά Επαναλαμβανόμενα Συμβάντα Ενέργειες : 

1.Β.1 Μηνιαίος έλεγχος αρχείου συμβάντων 

1.Β.2 Διαπίστωση επαναλαμβανόμενων συμβάντων σε 
συγκεκριμένη θέση ή χρονική περίοδο. 

1.Β.3 Αξιολόγηση και έλεγχος της κυκλοφορίας στην 
οδό στη θέση αυτή ή στην συγκεκριμένη χρονική πε¬ 
ρίοδο. 

1.Β.4 Διαπίστωση του προβλήματος και εισήγηση προς 
τις αρμόδιες Υπηρεσίες για θεραπεία του (Παρεμβάσεις 
στη σήμανση, στον ασφαλτοτάπητα, στον ηλεκτροφω- 
τισμό κ.λπ.. Σε περίπτωση απαίτησης τροποποίησης 
των σηματοδοτικών προγραμμάτων, αυτά συντάσσονται 
και υποβάλλονται στη Δ.Μ.Ε.Ο. για έγκριση και από αυ¬ 
τήν υποβάλλονται στη Δ.Κ.Ε.Σ.Ο. για τροφοδότηση και 
εφαρμογή όταν αυτό απαιτηθεί). 

1. Β.5 Μετά την υλοποίηση των ανωτέρω εισηγήσεων, 
επανάληψη της εποπτείας στην συγκεκριμένη θέση ή 
χρονική περίοδο για εκτίμηση της αποτελεσματικότη- 
τας της επέμβασης. 

2. ΕΚΔΗΛΩΣΕΙΣ 

Α. Προγραμματισμένες εκδηλώσεις 

Εκδηλώσεις με αναμενόμενες επιπτώσεις στην κυκλο¬ 
φορία συγκεκριμένων αρτηριών και αντιμετώπισή τους 
με τη δημιουργία σχεδίων δράσης (Αθλητικές εκδηλώ¬ 
σεις, λιτανείες, πορείες, έργα επί της οδού κλπ.). 

Ενέργειες: 

2.Α.1 Ενημέρωση για την εκδήλωση (από αλληλογρα¬ 
φία με εμπλεκόμενες Υπηρεσίες ή Δελτία Τύπου της 
Δ/νσης Τροχαίας Αττικής). 

2.Α.2 Συνεργασία και συνεννόηση με Θ.Ε.Π.Ε.Κ. και εμπλε¬ 
κόμενες Υπηρεσίες για τις κυκλοφοριακές παρεμβάσεις 
που πρόκειται να γίνουν λόγω των εκδηλώσεων αυτών. 

2.Α.3 Αξιολόγηση και καταχώρηση στο αρχείο συμ¬ 
βάντων. 

2.Α.4. Προεκπόνηση μηνυμάτων για τις Π.Μ.Μ. που θα 
ενημερώνουν το κοινό για τις κυκλοφοριακές παρεμ¬ 
βάσεις λόγω της εκδήλωσης και ενεργοποίησή τους σε 
εύλογο χρόνο πριν την έναρξη της εκδήλωσης. 

2.Α.5 Τροποποίηση των μηνυμάτων εφ’ όσον απαιτείται 
κατά τη διάρκεια της εκδήλωσης και ανάλογα με τις 
κυκλοφοριακές συνθήκες. 

2.Α.6 Παρέμβαση αν απαιτηθεί στη φωτεινή σημα¬ 
τοδότηση κόμβου ή κόμβων που είναι ενταγμένοι στο 
σύστημα: 

(α) επιλογή κατάλληλου προεκπονημένου και εγκεκρι¬ 
μένου σηματοδοτικού προγράμματος 
(β) χρονική και όχι δομική τροποποίηση στους χρόνους 
«πρασίνου» των φάσεων φωτεινής σηματοδότησης των 
εγκεκριμένων προγραμμάτων. 

2.Α.7 Ενημέρωση του Κ.Φ.Σ., του Θ.Ε.Π.Ε.Κ., και όλων 
των εμπλεκομένων με τη σηματοδότηση Υπηρεσιών 
καθώς και της Δ.Μ.Ε.Ο. με τηλεομοιοτυπία (ΐαχ) για την 
περίπτωση 2.Α.6. 

2.Α.8 Έλεγχος των αποτελεσμάτων των ανωτέρω 
ενεργειών και μικροβελτιώσεις εφ’ όσον απαιτείται. 

2.Α.9 Διαπίστωση λήξης εκδήλωσης και αποκατάστα¬ 
σης της κυκλοφορίας. 

2.Α.10 Επαναφορά αρχικών λειτουργιών. 

2.Α.11 Αρχειοθέτηση των ανωτέρω ενεργειών 
2.Α.12 Υποβολή του νέου προγράμματος φωτεινής ση¬ 
ματοδότησης στην Δ.Μ.Ε.Ο. (ή της εκάστοτε αρμόδιας 
Υπηρεσίας της Γ.Γ.Δ.Ε.) για έγκριση και καταχώρηση του 
στα εγκεκριμένο προεκπονημένα προγράμματα. 

2.Α.13 Επεξεργασία /αξιολόγηση συνεπειών στην κυ¬ 
κλοφορία τόσο του συμβάντος όσο και της παρέμβασης 
στη Φ.Σ. 

Β. Έκτακτες εκδηλώσεις (μη προγραμματισμένες) 
Ενέργειες: 

2.Β.1 Εντοπισμός συμβάντος (κάμερες επίβλεψης κυ¬ 
κλοφορίας, Θ.Ε.Π.Ε.Κ., σύστημα ΟοποθγΙ, τηλεφωνική 
πληροφόρηση κ.λπ.) 

2.Β.2 Αξιολόγηση συμβάντος και καταχώρησή του στο 
αρχείο συμβάντων 

2.Β.3 Ενημέρωση Θ.Ε.Π.Ε.Κ. και άλλων κέντρων και 
Υπηρεσιών αν απαιτείται. 

2.Β.4 Ενημέρωση οδηγών μέσω των μηνυμάτων στις 
Π.Μ.Μ. 

2.Β.5 Παρέμβαση αν απαιτηθεί στη φωτεινή σημα¬ 
τοδότηση κόμβου ή κόμβων που είναι ενταγμένοι στο 
σύστημα: 

(α) επιλογή κατάλληλου προεκπονημένου και εγκεκρι¬ 
μένου σηματοδοτικού προγράμματος 
(β) χρονική και όχι δομική τροποποίηση στους χρόνους 
«πρασίνου» των φάσεων φωτεινής σηματοδότησης των 
εγκεκριμένων προγραμμάτων. 

2.Β.6 Ενημέρωση του Κ.Φ.Σ., του Θ.Ε.Π.Ε.Κ., και όλων 
των εμπλεκομένων με τη σηματοδότηση Υπηρεσιών 
καθώς και της Δ.Μ.Ε.Ο. με τηλεομοιοτυπία (ΐαχ) για την 
περίπτωση 2.Β.5. 

2.Β.7Έλεγχος των αποτελεσμάτων των ανωτέρω ενερ¬ 
γειών και μικροβελτιώσεις εφ’ όσον απαιτείται. 

2.Β.8 Διαπίστωση λήξης συμβάντος. 

2.Β.9 Επαναφορά αρχικών λειτουργιών. 

2.Β.10 Αρχειοθέτηση των ανωτέρω ενεργειών. 

2.Β.11 Υποβολή του νέου προγράμματος φωτεινής ση¬ 
ματοδότησης στην Δ.Μ.Ε.Ο. (ή της εκάστοτε αρμόδιας 
Υπηρεσίας της Γ.Γ.Δ.Ε.) για έγκριση και καταχώρησή του 
στα εγκεκριμένα προεκπονημένα προγράμματα. 

2. Β.12 Επεξεργασία / αξιολόγηση συνεπειών στην κυ¬ 
κλοφορία τόσο του συμβάντος όσο και της παρέμβασης 
στη Φ.Σ. 

3. ΕΝΤΟΝΑ ΚΑΙΡΙΚΑ ΦΑΙΝΟΜΕΝΑ 

Ισχυρή χιονόπτωση, παγετός, ομίχλη, καταιγίδα, έντο¬ 
νη βροχόπτωση, ισχυροί άνεμοι, κ.λπ.. 

Ενέργειες: 

3.1 Διαπίστωση επιρροής του φαινομένου στην κυ¬ 
κλοφορία (κάμερες επίβλεψης κυκλοφορίας, ©Έ.Π.Ε.Κ. 
κ.λπ.) 


3.2 Αξιολόγηση και καταχώρηση στο αρχείο συμβά¬ 
ντων. 

3.3 Συνεννόηση με ©Έ.Π.Ε.Κ., και άλλα κέντρα και 
Υπηρεσίες. 

3.4 Ενημέρωση οδηγών μέσω των μηνυμάτων στις 
Π.Μ.Μ. 

3.5 Παρέμβαση, αν απαιτηθεί, στη φωτεινή σηματοδό¬ 
τηση κόμβων για εφαρμογή των προεκπονημένων και 
εγκεκριμένων σηματοδοτικών προγραμμάτων ευνόη- 
σης της αρτηρίας, λόγω των διαπιστωμένων χαμηλών 
ταχυτήτων. 

3.6 Ενημέρωση του Κ.Φ.Σ., του ©Έ.Π.Ε.Κ., καθώς και 
όλων των εμπλεκομένων με τη σηματοδότηση Υπη¬ 
ρεσιών. 

3.7Έλεγχος των αποτελεσμάτων των ανωτέρω ενερ¬ 
γειών και μικροβελτιώσεις εφ’ όσον απαιτείται. 

3.8 Διαπίστωση λήξης συμβάντος. 

3.9 Επαναφορά αρχικών λειτουργιών. 

3.10 Αρχειοθέτηση των ανωτέρω ενεργειών. 

3.11 Επεξεργασία /αξιολόγηση συνεπειών στην κυκλο¬ 
φορία τόσο του συμβάντος όσο και της παρέμβασης 
στη Φ.Σ. 

4. ΕΚΤΑΚΤΑ ΜΕΤΡΑ ΚΥΚΛΟΦΟΡΙΑΣ 

Μέτρα λόγω θερμοκρασιακής αναστροφής, μέτρα 
κατά τη διάρκεια εορτών, ειδικές αστυνομικές απαγο¬ 
ρεύσεις κ,λπ.. 

Ενέργειες: 

4.1 Ενημέρωση για τα μέτρα (από αλληλογραφία με 
εμπλεκόμενες Υπηρεσίες ή από έκτακτα Δελτία Τύπου 
της Δ/νσης Τροχαίας Αττικής). 

4.2 Αξιολόγηση μέτρων σε σχέση με τις ενέργειες που 
είναι δυνατόν να πραγματοποιηθούν από το Κ.Δ.Κ. και 
σε περίπτωση διαπίστωσης εφικτότητας, καταχώρηση 
στο αρχείο συμβάντων. 

4.3 Προεκπόνηση μηνυμάτων για τις Π.Μ.Μ. που θα 
ενημερώνουν το κοινό για τις κυκλοφοριακές παρεμ¬ 
βάσεις λόγω των μέτρων και ενεργοποίησή τους σε 
εύλογο χρόνο πριν την έναρξη των μέτρων. 

4.4 Τροποποίηση των μηνυμάτων εφ’ όσον απαιτείται 
κατά τη διάρκεια των μέτρων και ανάλογα με τις κυ- 
κλοφοριακές συνθήκες. 

4.5 Παρέμβαση αν απαιτηθεί στη φωτεινή σηματο¬ 
δότηση κόμβου ή κόμβων που είναι ενταγμένοι στο 
σύστημα: 

(α) επιλογή κατάλληλου προεκπονημένου και εγκεκρι¬ 
μένου σηματοδοτικού προγράμματος 

(β) χρονική και όχι δομική τροποποίηση στους χρόνους 
«πρασίνου» των φάσεων φωτεινής σηματοδότησης των 
εγκεκριμένων προγραμμάτων. 

4.6 Ενημέρωση του Κ.Φ.Σ., του ©Έ.Π.Ε.Κ., και όλων 
των εμπλεκομένων με τη σηματοδότηση Υπηρεσιών 
καθώς και της Δ.Μ.Ε.Ο. με τηλεομοιοτυπία (ίαχ) για την 
περίπτωση 4.5. 

4.7Έλεγχος των αποτελεσμάτων των ανωτέρω ενερ¬ 
γειών και μικροβελτιώσεις εφ’ όσον απαιτείται. 

4.8 Διαπίστωση λήξης εκδήλωσης και αποκατάστασης 
της κυκλοφορίας. 

4.9 Επαναφορά αρχικών λειτουργιών. 

4.10 Αρχειοθέτηση των ανωτέρω ενεργειών. 

4.11 Υποβολή του νέου προγράμματος φωτεινής ση¬ 
ματοδότησης στην Δ.Μ.Ε.Ο. (ή της εκάστοτε αρμόδιας 
Υπηρεσίας της Γ.Γ.Δ.Ε.) για έγκριση και καταχώρησή του 
στα εγκεκριμένα προεκπονημένα προγράμματα. 

4.12 Επεξεργασία / αξιολόγηση συνεπειών στην κυκλο¬ 
φορία τόσο του συμβάντος όσο και της παρέμβασης 
στη Φ.Σ. 

5. ΣΥΜΒΑΝ ΣΤΗΝ ΑΤΤΙΚΗ ΟΔΟ ΚΑΙ ΑΠΟΚΛΕΙΣΜΟΣ 
ΤΜΗΜΑΤΟΣ ΑΤΤΙΚΗΣ ΟΔΟΥ 

Ενέργειες: 

5.1 Ενημέρωση για το συμβάν από το Κέντρο Ελέγχου 
Λειτουργίας Αττικής Οδού. 

5.2 Επιβεβαίωση των επιπτώσεων στο οδικό δίκτυο 
μέσω καμερών επίβλεψης κυκλοφορίας & συστήματος 
ΟοποθγΙ. 

5.3 Αξιολόγηση συμβάντος σε σχέση με τις ενέργειες 
που είναι δυνατόν να πραγματοποιηθούν από το Κ.Δ.Κ. 
και σε περίπτωση διαπίστωσης εφικτότητας, καταχώ- 
ρησή του στο αρχείο συμβάντων. 

5.4 Ενημέρωση οδηγών μέσω των μηνυμάτων στις 
Π.Μ.Μ. του συστήματος διαχείρισης κυκλοφορίας του 
Υ.ΠΕ.ΧΩ.Δ.Ε. που βρίσκονται κοντά στις εισόδους - εξό¬ 
δους της Αττικής Οδού 

5.5 Παρέμβαση αν απαιτηθεί στη φωτεινή σηματο¬ 
δότηση κόμβου ή κόμβων που είναι ενταγμένοι στο 
σύστημα: 

(α) επιλογή κατάλληλου προεκπονημένου και εγκεκρι¬ 
μένου σηματοδοτικού προγράμματος 

(β) χρονική και όχι δομική τροποποίηση στους χρόνους 
«πρασίνου» των φάσεων φωτεινής σηματοδότησης των 
εγκεκριμένων προγραμμάτων. 

5.6 Ενημέρωση του Κ.Φ.Σ., του Θ.Ε.Π.Ε.Κ. και όλων των 
εμπλεκομένων Υπηρεσιών καθώς και της Δ.Μ.Ε.Ο. με 
τηλεομοιοτυπία (ΐαχ) για την περίπτωση 5.5. 

5.7'Ελεγχος των αποτελεσμάτων των ανωτέρω ενερ¬ 
γειών και μικροβελτιώσεις εφ’ όσον απαιτείται. 

5.8 Διαπίστωση λήξης συμβάντος. 

5.9 Επαναφορά αρχικών λειτουργιών. 

5.10 Αρχειοθέτηση των ανωτέρω ενεργειών. 

5.11 Υποβολή του νέου προγράμματος φωτεινής ση¬ 
ματοδότησης στην Δ.Μ.Ε.Ο. (ή της εκάστοτε αρμόδιας 
Υπηρεσίας της Γ.Γ.Δ.Ε.) για έγκριση και καταχώρησή του 
στα εγκεκριμένα προεκπονημένα προγράμματα. 

5.12 Επεξεργασία / αξιολόγηση συνεπειών στην κυκλο¬ 
φορία τόσο του συμβάντος όσο και της παρέμβασης 
στη Φ.Σ. 

6. ΣΥΜΒΑΝΤΑ ΣΤΟ ΔΙΚΤΥΟ ΤΟΥ ΤΡΑΜ 

Σύγκρουση Τραμ με όχημα, ακινητοποίηση συρμού, 

παράσυρση πεζών κλπ. 

Ενέργειες: 

6.1 Εντοπισμός συμβάντος (κάμερες επίβλεψης κυκλο¬ 
φορίας, Θ.Ε.Π.Ε.Κ., σύστημα ΟοποθγΙ, κέντρο ελέγχου 
Τραμ) 

6.2 Αξιολόγηση συμβάντος σε σχέση με τις ενέργειες 
που είναι δυνατόν να πραγματοποιηθούν από το Κ.Δ.Κ. 
και σε περίπτωση διαπίστωσης εφικτότητας, καταχώ¬ 
ρησή του στο αρχείο συμβάντων. 

6.3 Ενημέρωση οδηγών μέσω των μηνυμάτων στις 
Π.Μ.Μ.. 

6.4 Παρέμβαση αν απαιτηθεί στη φωτεινή σηματο¬ 
δότηση κόμβου ή κόμβων που είναι ενταγμένοι στο 
σύστημα με επιλογή κατάλληλου προεκπονημένου και 
εγκεκριμένου σηματοδοτικού προγράμματος. 

6.5 Ενημέρωση του Κ.Φ.Σ., του Θ.Ε.Π.Ε.Κ., της ΤΡΑΜ 
Α.Ε., της Δ.Μ.Ε.Ο. και όλων των λοιπών εμπλεκομένων 
Υπηρεσιών με τηλεομοιοτυπία (ίθχ) για την περίπτωση 
6.4. 


6.6'Ελεγχος των αποτελεσμάτων των ανωτέρων ενερ¬ 
γειών και μικροβελτιώσεις εφ’ όσον απαιτείται 

6.7 Διαπίστωση λήξης συμβάντος. 

6.8 Επαναφορά αρχικών λειτουργιών. 

6.9 Αρχειοθέτηση των ανωτέρω ενεργειών. 

6.10 Επεξεργασία / αξιολόγηση συνεπειών στην κυκλο¬ 
φορία τόσο του συμβάντος όσο και της παρέμβασης 
στη Φ.Σ. 

7. ΣΟΒΑΡΟ ΑΤΥΧΗΜΑ - ΒΛΑΒΗ ΗΣΑΠ - ΜΕΤΡΟ - ΠΡΟ- 
ΑΣΤΙΑΚΟΣ (ΜΕ ΑΠΟΤΕΛΕΣΜΑ ΤΗ ΔΙΑΚΟΠΗ ΤΗΣ ΚΥΚΛΟ¬ 
ΦΟΡΙΑΣ ΤΟΥΣ ΠΕΡΙΣΣΟΤΕΡΟ ΑΠΟ ΜΙΑ ΩΡΑ) 

Ενέργειες: 

7.1 Ενημέρωση για το συμβάν από το Θ.Ε.Π.Ε.Κ. ή από 
τους αντίστοιχους φορείς. 

7.2 Συνεργασία με ΟΑΣΑ για πιθανή διευκόλυνση εφ’ 
όσον είναι δυνατόν του στόλου λεωφορείων που θα πα- 
ραλάβει από το σταθμό τους επιβάτες του μεταφορικού 
μέσου στο οποίο παρουσιάσθηκε το πρόβλημα. 

7.3 Καταχώρηση συμβάντος στο αρχείο. 

7.4 Ενημέρωση των χρηστών του οδικού δικτύου μέσω 
των μηνυμάτων στις Π.Μ.Μ. που πιθανόν υπάρχουν κοντά 
στους σταθμούς μετεπιβίβασης. 

7.5 Διαπίστωση λήξης συμβάντος. 

7.6 Αρχειοθέτηση των ανωτέρω ενεργειών. 

7.7 Επεξεργασία / αξιολόγηση συνεπειών του συμβά¬ 
ντος στην κυκλοφορία. 

8. ΙΔΙΑΙΤΕΡΑ ΑΥΞΗΜΕΝΗ ΚΥΚΛΟΦΟΡΙΑ ΣΕ ΠΕΡΙΟΔΟΥΣ 
ΕΚΤΟΣ ΑΙΧΜΗΣ 

Περίοδοι εκτός αιχμής όπου για μη προφανή λόγο η 
ζήτηση παρουσιάζεται μεγαλύτερη της προσφοράς ή 
επέκταση των ωρών αιχμής λόγω συνεχιζόμενης αυξη¬ 
μένης κυκλοφορίας πέραν των χρονικών περιόδων που 
ορίζονται από τον Εβδομαδιαίο Αυτόματο λειτουργίας 
φωτεινής σηματοδότησης. 

Ενέργειες: 

8.1 Εντοπισμός προβλήματος (κάμερες επίβλεψης κυ¬ 
κλοφορίας, Θ.Ε.Π.Ε.Κ., σύστημα ΟοποθγΙ κ.λπ.). 

8.2 Αξιολόγηση προβλήματος και καταχώρησή του 
στο αρχείο συμβάντων. 

8.3 Ενημέρωση οδηγών μέσω μηνυμάτων στις 
Π.Μ.Μ.. 

8.4 Παρέμβαση αν απαιτηθεί στη φωτεινή σηματο¬ 
δότηση κόμβου ή κόμβων που είναι ενταγμένοι στο 
σύστημα 

(α) επιλογή κατάλληλου προεκπονημένου και εγκεκρι¬ 
μένου σηματοδοτικού προγράμματος 

(β) χρονική και όχι δομική τροποποίηση στους χρόνους 
«πρασίνου» των φάσεων φωτεινής σηματοδότησης των 
εγκεκριμένων προγραμμάτων. 

8.5 Ενημέρωση του Κ.Φ.Σ., του Θ.Ε.Π.Ε.Κ., και όλων των 
εμπλεκομένων Υπηρεσιών καθώς και της Δ.Μ.Ε.Ο. με 
τηλεομοιοτυπία (ίεχ) για την περίπτωση 8.4. 

8.6Έλεγχος των αποτελεσμάτων των ανωτέρω ενερ¬ 
γειών και μικροβελτιώσεις εφ’ όσον απαιτείται. 

8.7 Διαπίστωση λήξης συμβάντος. 

8.8 Επαναφορά αρχικών λειτουργιών. 

8.9 Αρχειοθέτηση των ανωτέρω ενεργειών. 

8.10 Υποβολή του νέου προγράμματος φωτεινής ση¬ 
ματοδότησης στην Δ.Μ.Ε.Ο. (ή της εκάστοτε αρμόδιας 
Υπηρεσίας της Γ.Γ.Δ.Ε.) για έγκριση και καταχώρησή του 
στα εγκεκριμένα προεκπονημένα προγράμματα. 




21610 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8.11 Επεξεργασία /αξιολόγηση συνεπειών στην κυκλο¬ 
φορία τόσο του συμβάντος όσο και της παρέμβασης 
στη Φ.Σ. 

9. ΜΕΙΩΜΕΝΟ ΕΠΙΠΕΔΟ ΕΞΥΠΗΡΕΤΗΣΗΣ ΚΥΚΛΟΦΟΡΙ¬ 
ΑΣ ΣΕ ΣΗΜΑΤΟΔΟΤΟΥΜΕΝΟΥΣ ΚΟΜΒΟΥΣ ΠΟΥ ΕΙΝΑΙ 
ΕΝΤΑΓΜΕΝΟΙ ΣΤΟ ΣΥΣΤΗΜΑ 

Ενέργειες: 

9.1 Διαπίστωση έντονου προβλήματος σε σηματοδο- 
τούμενο κόμβο (επαναλαμβανόμενου ή μη). 

9.2 Αξιολόγηση του προβλήματος και καταχώρηση 
του στο αρχείο συμβάντων. 

9.3 Ενημέρωση του Θ.Ε.Π.Ε.Κ.. 

9.4 Παρέμβαση - αν απαιτηθεί - στη φωτεινή σηματοδό¬ 
τηση του κόμβου με προσωρινή αντιμετώπιση με χρήση 
προεκπονημένων και εγκεκριμένων προγραμμάτων. 

9.5 Ενημέρωση Κ.Φ.Σ. και όλων των εμπλεκομένων με 
τη σηματοδότηση Υπηρεσιών συμπεριλαμβανομένης 
της Δ.Μ.Ε.Ο.. 

9.6'Ελεγχος των αποτελεσμάτων των ανωτέρω ενερ¬ 
γειών. 

9.7 Διαπίστωση λήξης συμβάντος. 

9.8 Επαναφορά αρχικών λειτουργιών. 

9.9 Αρχειοθέτηση των ανωτέρω ενεργειών. 

9.10 Επεξεργασία / αξιολόγηση συνεπειών στην κυκλο¬ 
φορία τόσο του συμβάντος όσο και της παρέμβασης 
στη Φ.Σ. 

9.11 Σε περίπτωση διαπίστωσης επανάληψης του προ¬ 
βλήματος εκπονούνται νέα προγράμματα φωτεινής ση¬ 
ματοδότηση και υποβάλλονται στη Δ.Μ.Ε.Ο. για έγκριση 
και απ’ αυτήν στη, Δ.Κ.Ε.Σ.Ο. για υλοποίηση. 

9.12 Μετά την εφαρμογή τους, παρακολουθούνται οι 
επιπτώσεις στην κυκλοφορία των νέων προγραμμάτων 
για εκτίμηση της αποτελεσματικότητάς τους. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 2006 

Ο ΥΠΟΥΡΓΟΣ 

Γ. ΣΟΥΦΛΙΑΣ 


Αριθμ. Π4/ΓΠ 120400 (2) 

Καθιέρωση με αμοιβή υπερωριακής απογευματινής ερ¬ 
γασίας στο προσωπικό της Παιδόπολης «ΑΓΙΑ ΒΑΡ¬ 
ΒΑΡΑ». 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (Φ.Ε.Κ. 
297/2003 τ.Α), 

2. Το γεγονός της επί 24ωρου λειτουργίας της Παι- 
δόπολης «ΑΓΙΑ ΒΑΡΒΑΡΑ», 

3. Τις διατάξεις των ν. 3106/2003, ν. 3172/2003 αρθρ.21 
κεφ.Β' και ν. 3204/2003 αρθρ. 13 παρ.2, ν. 3329/2005, 

4. Το γεγονός ότι η δαπάνη που προκαλείται ύψους 
περίπου 8600 € θα βαρύνει τον Προϋπολογισμό της 
Παιδόπολης «ΑΓΙΑ ΒΑΡΒΑΡΑ», 

5. Το υπ’ αριθμ. 6368/6.10.2006 έγγραφο της Β' Δ.Υ.ΠΕ. 
Αττικής, αποφασίζουμε: 

Εγκρίνουμε την καθιέρωση υπερωριακής απογευμα¬ 
τινής εργασίας με αμοιβή σε (22) υπαλλήλους, κλάδων 
ΠΕ Ψυχολόγων - ΤΕ Κοιν. Λειτουργών - ΔΕ Επιμελητρι- 
ών-ΔΕ Διοικ. Οικονομικού - ΔΕ Τεχν. Ειδικοτήτων - ΥΕ 
Νυχτ. Επιβλ. - ΥΕ Νυχτοφ. - ΥΕ Καθαρ. - ΔΕ Β. Νοσηλ. 
(1320 ώρες συνολικά), για το χρονικό διάστημα από 
1.10.2006 έως 31.12.2006, για την ομαλή λειτουργία της 
Παιδόπολης «ΑΓΙΑ ΒΑΡΒΑΡΑ», σε 24ωρη βάση. 

Η υπερωριακή απογευματινή απασχόληση ορίζεται 
όπως παρέχεται μετά την λήξη του κανονικού ωραρίου 
του υπαλλήλου. 

Η ωριαία αποζημίωση ορίζεται σύμφωνα με τις δια¬ 
τάξεις του άρθρου 16 του ν. 3205/2003. 

Η δαπάνη για την πληρωμή της ανωτέρω αποζημίωσης 
δεν μπορεί να υπερβεί το ύψος των πιστώσεων του 
Προϋπολογισμού της Παιδόπολης «ΑΓΙΑ ΒΑΡΒΑΡΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 2006 

Ο ΥΠΟΥΡΓΟΣ 

Δ. ΑΒΡΑΜΟΠΟΥΛΟΣ 

